NOTĂ INFORMATIVĂ

Referitoare la proiectul hotărârii de Guvern

privind înființarea în orașul Briceni

a operei comemorative de război în memoria ostașilor căzuți

 în războiul din Afganistan

Ministerul Apărării a elaborat proiectul hotărârii de Guvern privind înființarea în orașul Briceni a operei comemorative de război în memoria ostașilor căzuți în războiul din Afganistan în temeiul art.9 alin. (1) din Legea privind regimul mormintelor și operelor comemorative de război, nr.161 din 20.07.2017, (Monitorul Oficial al Republicii Moldova din 15.09.2017, nr.335-339, art. nr:576), în baza deciziei pe acest subiect a Consiliului orășenesc Briceni nr.4/13 din 05.10.2015 „Cu privire la atribuirea terenurilor„ și a deciziei Consiliului orășenesc Briceni nr.6/1 din 10.11.2017 „Cu privire la formarea bunului imobil„.

Opera comemorativă de război în memoria ostașilor căzuți în războiul din Afganistan (1979-1989) va fi înființată pe teren proprietate publică, care aparține cu drept de proprietate a APL orașul Briceni, cu suprafața de 0,0016 ha, situat pe str. Independenței, în preajma havuzului din orașul Briceni.

Cheltuielile pentru lucrările de proiectare, executare, înființare a operei comemorative de război și amenajare a terenului aferent vor fi acoperite din contul Uniunii Veteranilor Războiului din Afganistan, Briceni.

La războiul din Afganistan (1979-1989) și-au pierdut viața 3 locuitori ai raionului Briceni. Locuitorii raionului anual comemorează concetățenii ce au decedat sau au avut de suferit din cauza acestui război ca urmare a îndeplinirii datoriei militare a statului cetățeni ai căruia au fost.

Proiectul hotărârii de Guvern este avizat de către: Ministerul Educației, Culturii și Cercetării, Ministerul Finanțelor, Centrul Național Anticorupție.

Ministrul Apărării Eugeniu STURZA